Document ID: 31987R3963

*****
ΚΑΝΟΝΙΣΜΟΣ (ΕΟΚ) αριθ. 3963/87 ΤΗΣ ΕΠΙΤΡΟΠΗΣ
της 23ης Δεκεμβρίου 1987
περί παρατάσεως της κοινοτικής εποπτείας των εισαγωγών ορισμένων προϊόντων καταγωγής Ιαπωνίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), όπως τροποποιήθηκε από τον κανονισμό (ΕΟΚ) αριθ. 1243/86 (2), και ιδίως το άρθρο 10 παράγραφος 1,
Μετά από διαβουλεύσεις στα πλαίσια της επιτροπής που θεσπίστηκε από τον παρόντα κανονισμό,
Εκτιμώντας:
ότι ο κανονισμός (ΕΟΚ) αριθ. 653/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 4088/86 (4), θέσπισε, μέχρι τις 31 Δεκεμβρίου 1987, μια εκ των υστέρων κοινοτική εποπτεία των εισαγωγών ορισμένων προϊόντων καταγωγής Ιαπωνίας·
ότι συμφωνήθηκε να θεσπισθεί στη συνέχεια για το έτος 1987 μια επιτήρηση εκ των υστέρων στις εισαγωγές των προϊόντων που αναφέρονται κατωτέρω, καταγωγής Ιαπωνίας·
ότι οι λόγοι οι οποίοι ευρίσκονται στη βάση του κανονισμού (ΕΟΚ) αριθ. 653/83 εξακολουθούν να ισχύουν κατά μεγάλο μέρος και ότι, κατά συνέπεια, πρέπει να παραταθεί το καθεστώς της εποπτείας που προβλέπεται για τα προϊόντα που αναφέρονται στο παράρτημά του,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού (ΕΟΚ) αριθ. 653/83, η ημερομηνία « 31 Δεκεμβρίου 1983» αντικαθίσταται από την ημερομηνία «31 Δεκεμβρίου 1988».
Άρθρο 2
Ο πίνακας των κωδικών NIMEXE, που επισυνάπτεται στον κανονισμό (ΕΟΚ) αριθ. 653/83, αναθεωρείται σύμφωνα με τους πίνακες του παραρτήματος.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1987.

Labels: 3
18
1